钦定古今图书集成/明伦汇编/官常典/第006卷 > 文子 > 《符言》
## 钦定古今图书集成/明伦汇编/官常典/第006卷 > 文子 > 《符言》

《老子》曰：“人有三怨，爵高者人妒之，官大者主恶之，禄
厚者人怨之。夫爵益高者意益下，官益大者心益小，
禄益厚者施益博，修此三者怨不作。故贵以贱为本，
高以下为基。”

《老子》曰：“德少而宠多者讥，才下而位高者危，无大功
而有厚禄者微。故物或益之而损，或损之而益。众人皆知利利而不知病病，圣人知病之为利，利之为病，
故再实之木，其根必伤，多藏之家，其后必殃。夫大利
者反为害，天之道也。”